Masedonies - Wikipedia
Hierdie artikel handel oor die taal. Vir die etniese groep, sien Masedoniërs.
Masedonies (македонски јазик, makedonski jazik, [maˈkɛdɔnski ˈjazik] luister (hulp·inligting)) is 'n taal uit die Suid-Slawiese taalfamilie wat deur sowat 1,5 miljoen mense in Noord-Masedonië, Griekeland, Bulgarye en Albanië gepraat word, asook in lande met Masedoniessprekende immigrante, soos Serwië en Montenegro. Masedonies was vroeër saam met Serwies (as Serwo-Kroaties) en Sloweens die ampstale van die voormalige Joego-Slawië en is nou die amptelike taal van die Republiek Masedonië.
Gepraat in: Noord-Masedonië
Amptelike taal in: Noord-Masedonië
Gereguleer deur: Instituut van Masedonies
ISO 639-2: mkd
Verspreiding van Masedoniese dialekte
Die Masedoniese Cyrilliese alfabet
Masedonies is nou verwant aan Bulgaars en word deur taalkundiges dikwels as 'n dialek daarvan beskou. Die Masedoniese dialekte vorm deel van 'n dialekketting wat sowel in die Bulgaarse as die Serwiese taalgebied strek. Masedonies word in 'n variant van die Cyrilliese alfabet geskryf.
Moderne Masedonies is nie dieselfde as die Masedonies uit die oudheid, 'n Indo-Europese taal wat slegs bekend is uit eiename en 'n paar afsonderlike woorde, nie. Dié taal is moontlik nou verwant aan Grieks.
↑ (en) “Ethnologue: Languages of the World, Seventeenth edition, Macedonian”. Ethnologue. URL besoek op 21 Maart 2016.
↑ (de) Harald Haarmann (2001). Kleines Lexikon der Sprachen. München: C. H. Beck. ISBN 3-406-47558-2.
Sien gerus Wikipedia se uitgawe in Masedonies
Wikimedia Commons het meer media in die kategorie Masedonies.
Sien Macedonies in Wiktionary, die vrye woordeboek.
Ontsluit van "https://af.wikipedia.org/w/index.php?title=Masedonies&oldid=1929113"
Last edited on 14 Februarie 2019, at 19:45